*Nacrt prijedloga*

Na temelju članka 4. stavka 1. Zakona o naseljima (Narodne novine broj 54/88) i članka 33. Statuta Grada Velike Gorice (Službeni glasnik Grada Velike Gorice broj 01/2013), Gradsko vijeće Grada Velike Gorice na \_\_\_\_\_\_ sjednici, održanoj \_\_\_\_\_\_\_\_\_\_, donijelo je

**ODLUKU**

**o izdvajanju dijela naselja Selnica Šćitarjevska i pripajanju istog naselju Črnkovec, te izdvajanju dijela naselja Črnkovec i pripajanju istog naselju Selnica Šćitarjevska**

**Članak 1.**

Ovom Odlukom određuju se nove granice naselja Selnica Šćitarjevska i Črnkovec.

**Članak 2.**

Dio područja naselja Selnica Šćitarjevska izdvaja se i pripaja području naselja Črnkovec.

**Članak 3.**

Dio područja iz članka 2. koji se izdvaja iz naselja Selnica Šćitarjevska nalazi se u k.o. Črnkovec, omeđen početkom sjeverne međe k.č.br. 188/38 i nastavlja u pravcu juga preko zapadnih međa k.č.br., 188/38, 188/37, 188/36, 204/1, 204/6, 204/2, 204/10, 204/11, 204/12 i 204/13, skreće u pravcu istoka južnim međama k.č.br. 204/13 i 188/30 do nerazvrstane ceste LC 311540; nastavlja južno preko nerazvrstane ceste LC 311540 i sjeverne međe k.č.br. 185/3 do granice naselja; dalje u pravcu sjevera granicom naselja i preko k.č.br. 188/28 do početne točke.

**Članak 4.**

Dio područja naselja Črnkovec izdvaja se i pripaja području naselja Selnica Šćitarjevska.

**Članak 5.**

Dio područja iz članka 4. koji se izdvaja iz naselja Črnkovec nalazi se u k.o. Črnkovec, omeđen početkom zapadne međe k.č.br. 336/1 te skreće istočno potokom Kosnica do državne ceste D30 i dalje državnom cestom D30 u pravcu sjevera do početne točke.

**Članak 6.**

Sastavni dio ove Odluke je pregledna karta mjerila 1:10000.

**Članak 7.**

Grad Velika Gorica dostavit će Državnoj geodetskoj upravi, Područni ured za katastar Zagreb, Odjel za katastar nekretnina Velika Gorica, Odluku o izdvajanju dijela naselja Selnica Šćitarjevska i pripajanju istog naselju Črnkovec te izdvajanju dijela naselja Črnkovec i pripajanju istog naselju Selnica Šćitarjevska, te podatke o granicama područja naselja pogodne za upis u Registar prostornih jedinica.

**Članak 8.**

Granice područja naselja, Državna geodetska uprava, Područni ured za katastar Zagreb, Odjel za katastar nekretnina Velika Gorica unijet će u Registar prostornih jedinica.

**Članak 9.**

Ova odluka stupa na snagu osmog dana nakon objave u Službenom glasniku Grada Velike Gorice.

Klasa:

Urbroj:

Velika Gorica, \_\_\_\_\_\_\_\_\_

**PREDSJEDNIK GRADSKOG VIJEĆA**

**Tomo Vidović**

****